KTB ชวนทำบุญสุขใจ ปีใหม่ไทย ไร้โควิด ผ่าน songkran2563.com
KTB ชวนทำบุญสุขใจ ปีใหม่ไทย ไร้โควิด ผ่าน songkran2563.com
16 เม.ย. 2563

ธนาคารกรุงไทย จำกัด (มหาชน) หรือ KTB ร่วมอนุรักษ์และสืบสานประเพณีขึ้นปีใหม่ไทย และสนับสนุนการเว้นระยะห่างทางสังคม หรือ Social Distancing โดยจัดทำเว็บไซต์พิเศษ ภายใต้แนวคิด ทำบุญสุขใจ ปีใหม่ไทย ไร้โควิด เชิญชวนลูกค้าและประชาชนร่วมต้อนรับปีใหม่ไทย 2563 ผ่าน songkran2563.com ใน 3 กิจกรรม ได้แก่ “ทำบุญ” สรงน้ำพระ ไหว้พระพุทธสิหิงค์ อธิษฐานขอพร เพื่อเป็นสิริมงคลให้กับตนเองและครอบครัว “บริจาค” ให้กับ 7 โรงพยาบาลที่ดูแลผู้ป่วยติดเชื้อไวรัสโควิด-19 ด้วยกรุงไทย E-donation และ “แชร์ภาพ” ของตนเองเป็นที่ระลึก เพื่อแบ่งปันความสุขให้กับผู้อื่น
โดย ทำบุญสุขใจ ปีใหม่ไทย ไร้โควิด เป็นหนึ่งในกิจกรรมที่ร่วมรณรงค์การอยู่บ้าน หยุดเชื้อ เพื่อชาติ ซึ่งขณะนี้ทุกคนต่างตระหนักถึงความสำคัญ เพื่อหยุดการแพร่ระบาดของไวรัสโควิด- 19 และธนาคารกรุงไทย ขอบคุณที่ห่ า ง กัน โดยพร้อมเคียงข้างคนไทย และขอส่งกำลังใจให้ประชาชนร่วมผ่านวิกฤตในครั้งนี้ไปด้วยกัน